<s>[INST] কক্সবাজার সমুদ্রসৈকত সম্পর্কে কিছু বলো। [/INST] পৃথিবীর দীর্ঘতম সমুদ্রসৈকত কক্সবাজার। এটি দেশের সবচেয়ে জনপ্রিয় পর্যটনকেন্দ্র। বছরজুড়ে পর্যটকদের আনাগোনা থাকে এখানে। ১২০ কি.মি. দৈর্ঘ্যবিশিষ্ট এ সমুদ্রসৈকতটি বালুকাময়, যেখানে কাদার অস্তিত্ব নেই। বালিয়াড়ি সৈকত সংলগ্ন শামুক, ঝিনুক, নানা প্রজাতির প্রবালসমৃদ্ধ বিপণি বিতান, অত্যাধুনিক হোটেল, মোটেল, কটেজ, নিত্য নব সাজে সজ্জিত বার্মিজ মার্কেটসমূহে পর্যটকদের বিচরণে কক্সবাজার শহর পর্যটন মৌসুমে থাকে প্রাণচঞ্চল। কক্সবাজার শহরের নাজিরটেকের বদরমোকাম থেকে টেকনাফের শাহপরীর দ্বীপ পর্যন্ত একটানা ১২০ কিমি পর্যন্ত বিস্তৃত বিশ্বের দীর্ঘতম এ সমুদ্রসৈকতের মধ্যে আকর্ষণীয় স্পটগুলো হচ্ছে লাবনী পয়েন্ট, কলাতলী ও সুগন্ধা। তবে কক্সবাজার শহর থেকে নৈকট্যের কারণে লাবনী পয়েন্টকে কক্সবাজারের প্রধান সমুদ্রসৈকত বলে বিবেচনা করা হয়। বেসরকারি উদ্যোগে নির্মিত অনেক হোটেল, বাংলাদেশ পর্যটনকেন্দ্র নির্মিত মোটেল ছাড়াও সৈকতের নিকটেই রয়েছে অনেক বিলাসবহুল হোটেল। পর্যটকদের জন্য সৈকত সংলগ্ন এলাকায় গড়ে উঠেছে ঝিনুক মার্কেট। </s>